શિયાળાના ઠંડીના દિવસોમાં એક રવિવારે મેં અને સહાધ્યાયી મિત્ર જયેશે અનુભવી પર્વતારોહક મિત્ર કિરણ સાથે પાવાગઢ પર્વતના પાછળના ભાગેથી આરોહણ સાહસ ખેડવાનું નક્કી કર્યું. કિરણ ઘણી વખત પાવાગઢના આ પાછળના જંગલ જેવા વિસ્તારમાંથી ટ્રેકિંગ કરી આવ્યો હતો. જયેશ પણ થોડો અનુભવી ટ્રેકર હતો. હું તો સાવ નવોસવો. મેં ક્યારેય આવું સાહસ કરેલું નહિ. પરંતુ જયેશના પ્રેમપૂર્વકના આગ્રહ અને કંઈક નવું કરવાના ઉત્સાહ સાથે જોડાયો હતો.